มาตีเยอ เดอบูว์ชี

มาตีเยอ เดอบูว์ชี (, ; เกิดวันที่ 28 กรกฎาคม ค.ศ. 1985 ที่เมืองเฟรอแต็ง)  เป็นนักฟุตบอลชาวฝรั่งเศสเล่นให้กับวาล็องเซียน โดยเล่นในตำแหน่งกองหลังฝั่งขวา

เดอบูว์ชีเคยเล่นให้กับนิวคาสเซิลยูไนเต็ด ก่อนจะย้ายไปอยู่กับอาร์เซนอลในช่วงก่อนเปิดฤดูกาล 2014–15 ด้วยค่าตัว 12 ล้านปอนด์ เดอบูว์ชีมาแทนตำแหน่งของบาการี ซาญา ที่ย้ายไปอยู่กับแมนเชสเตอร์ซิตี โดยที่ก่อนหน้านั้นอาร์เซนอลได้ซื้อตัวอาเลกซิส ซานเชซ จากบาร์เซโลนามาแล้ว

ในนัดที่พบกับแมนเชสเตอร์ซิตี ที่สนามเอมิเรตส์สเตเดียม ซึ่งเสมอกันไป 2-2 เดอบูว์ชีได้รับบาดเจ็บที่หัวเข่า ต้องหยุดพักนาน 3 เดือน เพื่อผ่าตัด ก่อนจะกลับมาเล่นได้อีกครั้งในช่วงปลายปี ค.ศ. 2014 แต่ก็ได้รับบาดเจ็บอีกในช่วงต้นปี ค.ศ. 2015 จากอาการไหล่หลุดเนื่องจากถูก มาร์โก อาเนาโตวิช ผู้เล่นของสโตกซิตี ชนล้มไปชนกับป้ายข้างสนาม ในนัดที่พบกับสโตกซิตี ที่สนามเอมิเรตส์สเตเดียม ที่อาร์เซนอลชนะไป 3-0 ซึ่งเดอบูว์ชีลงเล่นได้เพียง 13 นาที เท่านั้น และคาดว่าต้องใช้เวลารักษานาน 3 เดือน  

ในฤดูกาล 2015–16 จากอาการบาดเจ็บนี้ทำให้เดอบูว์ชีต้องสูญเสียตำแหน่งตัวจริงให้แก่เอกตอร์ เบเยริน เมื่อหายเจ็บกลับมาก็เป็นตัวสำรอง ทำให้ในต้นเดือนกุมภาพันธ์ ค.ศ. 2016 จึงย้ายไปร่วมกับบอร์โด ในลีกเอิง ของฝรั่งเศสแบบยืมตัวจนจบฤดูกาล เนื่องจากต้องการติดทีมชาติไปเล่นในฟุตบอลชิงแชมป์แห่งชาติยุโรป 2016	  

ในฤดูกาล 2017–18 ด้วยอาการบาดเจ็บยาวนาน กอรปกับต้องตกเป็นตัวสำรอง จึงทำให้ในต้นปี ค.ศ. 2018 เดอบูว์ชีจึงย้ายไปแซ็งเตเตียน ในลีกเอิงแทน

อ้างอิง

แหล่งข้อมูลอื่น

นักฟุตบอลชาวฝรั่งเศส
ผู้เล่นในลีกเอิง
นักฟุตบอลทีมชาติฝรั่งเศส
ผู้เล่นในฟุตบอลชิงแชมป์แห่งชาติยุโรป 2012
ผู้เล่นในฟุตบอลโลก 2014
ผู้เล่นล็อสก์ลีล
ผู้เล่นสโมสรฟุตบอลนิวคาสเซิลยูไนเต็ด
ผู้เล่นสโมสรฟุตบอลอาร์เซนอล
ผู้เล่นสโมสรฟุตบอลฌีรงแด็งเดอบอร์โด
ผู้เล่นอาแอ็ส แซ็งเตเตียน
ผู้เล่นสโมสรฟุตบอลวาล็องเซียน
ผู้เล่นในพรีเมียร์ลีก
บุคคลจากจังหวัดนอร์